Studiu. Cum arată magazinul ideal din viitor: dorințele clienților privind modul în care își fac cumpărăturile.
Studiul a fost realizat de compania de cercetare Euromonitor. 35% dintre respondenți vor să scaneze singuri produsele. Clienții vor să stea cât mai puțin într-un magazin alimentar.
Magazinul ideal în pandemie arată altfel. Un studiu realizat de compania de cercetare "Euromonitor" arată dorințele clienților cu privire la felul în care își fac cumpărăturile. Datele sunt culese din 100 de țări.Clienții vor să termine cât mai repede cumpărăturile, deci acele plimbări lungi prin magazine cel mai probabil vor dispărea. Vei merge cu o listă pregătită și vei sta cât mai puțin printre rafturi.Undeva la 35 % dintre respondenți spun că vor să scaneze singuri produsele și să plătească cu telefonul mobil ca să nu mai interacționeze cu vânzătorul. În concluzie, magazinele care vor găsi soluții să scurteze vizita clienților, vor câștiga.Dacă în perioada pandemiei ne-am făcut provizii de alimente trendul nu se menține. Studiul spune că oamenii nu vor mai cumpăra cantități mari. Și sumele cheltuite vor fi mai mici odată cu declinul economic, cel puțin asta spun analiștii de la Euromonitor.